About

Project MUSE เป็นผู้เผยแพร่เนื้อหาดิจิตอลชั้นนำสำหรับชุมชนนักวิชาการ ในสาขามนุษย์ศาสตร์และสังคมศาสตร์ ซึ่งครอบคลุมหัวเรื่อง อาทิ วรรณกรรมและการวิจารณ์ ประวัติศาสตร์ ทัศนศิลป์และศิลปะการแสดง วัฒนธรรมศึกษา คึกษาศาสตร์ รัฐศาสตร์ เพศศึกษา เศรษฐศาสตร์ และอีกมากมาย

MUSE เป็นแหล่งข้อมูลที่เชื่อถือได้ ให้เอกสารฉบับเต็มของวารสารจากสำนักพิมพ์แห่งมหาวิทยาลัยชั้นนำของโลกและจากแวดวงวิชาการ ปัจจุบันมีสำนักพิมพ์เข้าร่วมทั้งสิ้นมากกว่า 120 สำนักพิมพ์

การเข้าใช้งาน

ไปที่ http://www.car.chula.ac.th/carweb4/curef

เลือกไล่เรียงรายชื่อฐานข้อมูลตามสาขา: General and Interdisciplinary Sciences

คลิกเลือก Project MUSE จากลิสต์เพื่อเข้าสู่ฐานข้อมูล

Browse

ฐานข้อมูลได้จัดทำเมนู “Browse” เพื่อการไล่เรียงข้อมูล อยู่บริเวณพื้นที่ด้านบนของเว็บเพจ ซึ่งประกอบด้วยเมนูย่อยดังต่อไปนี้

1. Research Areas การไล่เรียงตามหมวดหมู่เนื้อหา เนื่องจากฐานข้อมูลตั้งค่าการไล่เรียงโดยวิธีนี้เป็นวิธีหลัก เมื่อผู้ใช้ทำการคลิกเมนู “Browse” จึงเป็นการเข้าสู่หน้าเว็บแสดงหมวดหมู่เนื้อหาเสมอ

หมวดหมู่เนื้อหาจำแนกได้ดังนี้ Area and Ethnic Studies / Art and Architecture / Creative Writing / Education / Film, Theater and Performing Arts / History / Language and Linguistics / Library Science and Publishing / Literature / Medicine and Health / Music / Philosophy / Religion / Science, Technology, and Mathematics / Social Sciences / Studies by Time Period / Women's Studies, Gender, and Sexuality

ผู้ใช้สามารถคลิกเลือกหมวดหมู่เนื้อหาที่ต้องการ เพื่อเรียกดูรายการทั้งหมดได้

กรณีที่ผู้ใช้ต้องการดูเมนูย่อยอื่นๆ สำหรับการไล่เรียงข้อมูล สามารถใช้เมาส์ชี้ค้างที่เมนู “Browse” ได้ เพื่อให้เว็บแสดงหน้าต่างสไลด์อันประกอบด้วยเมนูย่อยทั้งหมดขึ้นมา

2. Titles การไล่เรียงตามรายชื่อสิ่งพิมพ์ ทั้งประเภทวารสารและหนังสือ

โดยรายชื่อสิ่งพิมพ์จะแสดงพร้อมภาพปก ซึ่งผู้ใช้สามารถคลิกเข้าเพื่อดูรายละเอียดและรายฉบับของสิ่งพิมพ์นั้นๆ รวมถึงทำการค้นหาภายในสิ่งพิมพ์ได้ ดังภาพ

3. Publishers การไล่เรียงตามรายชื่อสำนักพิมพ์ โดยผู้ใช้สามารถคลิกเข้าจากชื่อสำนักพิมพ์ที่ต้องการ เพื่อเรียกดูสิ่งพิมพ์ทุกรายการที่จัดพิมพ์โดยสำนักพิมพ์นั้นๆ

4. Books – การไล่เรียงรายชื่อหนังสือทั้งหมดที่มีอยู่ในฐานข้อมูล ซึ่งจุฬาฯ ไม่ได้บอกรับสิ่งพิมพ์ประเภทนี้ จึงไม่สามารถเข้าดูเอกสารฉบับเต็มของหนังสือได้

5. Journals – การไล่เรียงรายชื่อวารสารทั้งหมดที่มีอยู่ในฐานข้อมูล ซึ่งผู้ใช้สามารถคลิกเข้ารายการที่สนใจ เพื่อดูรายละเอียดและรายฉบับของวารสารนั้นๆ รวมถึงสามารถดูเอกสารฉบับเต็มของวารสารได้

Search

ฐานข้อมูลได้จัดเตรียมทางเลือกในการค้นหาข้อมูล หรือ “Search” เพื่อช่วยให้ผู้ใช้ค้นพบรายการข้อมูลที่ต้องการได้อย่างรวดเร็ว

1. Quick search – ช่องรับคำค้นอยู่บริเวณด้านบนของหน้าเว็บ ซึ่งรองรับการค้นหาจากคำสำคัญในเนื้อหา / ชื่อสิ่งพิมพ์ / ชื่อผู้แต่ง / ชื่อสำนักพิมพ์

2. Advanced search – คลิกเพื่อเข้าสู่หน้าการค้นหาขั้นสูงได้จากทางเลือกเหนือช่องรับคำค้นแบบ Quick search โดยหน้าสำหรับการค้นหาขั้นสูงปรากฏดังภาพต่อไป

การค้นหาขั้นสูงสามารถรองรับคำค้นได้หลายคำ กำหนดระดับความสอดคล้องระหว่างคำค้นกับผลลัพธ์ได้ อีกทั้งผู้ใช้ยังสามารถทำการจำกัดเขตข้อมูลโดย ระดับการเข้าถึงข้อมูล / ประเภทสิ่งพิมพ์ / หมวดหมู่เนื้อหา / ผู้แต่ง / สำนักพิมพ์ / ภาษา / ปีพิมพ์ ได้ตั้งแต่ขั้นตอนของการค้นหา

Search Results

ผลลัพธ์จากการค้นหาจะแสดงผลดังภาพด้านล่าง

1. ตั้งค่าจำนวนรายการผลลัพธ์ที่แสดงต่อ 1 หน้า

2. กำหนดวิธีจัดเรียงรายการผลลัพธ์ ตามความสอดคล้องกับคำค้น, การเผยแพร่ล่าสุด, หรือ การเผยแพร่เก่าสุด

3. จำกัดเขตข้อมูลผลลัพธ์เพิ่มเติม โดยระดับการเข้าถึงข้อมูล, ประเภทสิ่งพิมพ์, หมวดหมู่เนื้อหา, ผู้แต่ง, สำนักพิมพ์, ภาษา, และปีพิมพ์

4. เมนูสำหรับดาวน์โหลด PDF และ HTML ของเอกสารฉบับเต็ม (ถ้ามี) จะแสดงที่ส่วนนี้ ผู้ใช้สามารถคลิกเข้าดูรายละเอียดของรายการใดๆ ได้จากชื่อเรื่อง

Export

การส่งออกรายการอ้างอิง สามารถทำได้ ดังนี้

1. เมื่อผู้ใช้ค้นพบรายการข้อมูลที่ต้องการ สามารถคลิกเข้าไปยังหน้ารายละเอียดของรายการ จากนั้นคลิกเลือก “Save Citaion” ซึ่งอยู่ในคอลัมน์ด้านขวาเพื่อบันทึกข้อมูลอ้างอิง

หรืออีกทางเลือกหนึ่ง ผู้ใช้สามารถเลือกคลิก “Save All Citations” ซึ่งเป็นปุ่มสีส้มที่อยู่เหนือลิสต์รายการผลลัพธ์ได้ เพื่อบันทึกข้อมูลอ้างอิงของผลลัพธ์ทั้งหมดในคราวเดียวกัน

2. คลิกดูข้อมูลที่บันทึกจาก “Saved Citations” ที่อยู่มุมขวาบนสุดของหน้าเว็บ ผู้ใช้สามารถเลือกวิธีส่งออกรายการอ้างอิง หรือ “Export Saved Citations” ได้ 5 ทางเลือกดังปรากฏในภาพ [อาจารย์ นิสิต และบุคลากรจุฬาฯสามารถติดตั้งโปรแกรมช่วยจัดการบรรณานุกรม EndNote ได้โดยไม่มีค่าใช้จ่าย ติดต่อ RSS สำนักงานวิทยทรัพยากร ทางอีเมล์ rss@car.chula.ac.th]